
CUVÂNT INTRODUCTIV 


Marea Neagră, sau Pontul Euxin, apare pe harta lumii 
aproape ca un lac, de Oceanul Mondial legând-o doar Bosfo- 
rul Tracic, care în cel mai îngust loc are numai 0,7 km. Encla- 
vat în Eurasia, acest bazin acvatic de dimensiuni mijlocii s-a 
aflat timp de trei milenii în mijlocul unei istorii tumultuoase. 
A fost râvnită ca mare nostrum de elini, romani, bizantini, 
genovezi, turci şi ruşi. Marea Neagră are un hinterland imens 
şi important, situându-se la confluența a două părţi ale lu- 
mii - Europa şi Asia, a două religii mondiale — creştinismul 
şi islamul, şi a trei familii de popoare - indo-europene, 
uralo-altaice şi caucaziene. O mare putere contemporană, 
Rusia, şi două puteri regionale, Ucraina și Turcia, îşi con- 
struiesc concepţiile strategice, politice şi economice ținând 
cont de această mare şi de spaţiul adiacent ei. Gheorghe I. 

Brătianu spunea în binecunoscuta sa lucrare Marea Neagră, 
că „teatrul oferit de bazinul Mării Negre favorizează, mai 
mult ca altele, consideraţii ce depăşesc problemele regionale 
şi se raportează la forțele care acționează asupra câmpului 
istoriei universale”. Interesul tot mai evident al celor două 
supraputeri ale acestui început de mileniu - UE și SUA —, care 
îşi fac din ce în ce mai resimțită prezenţa în zonă, reconfirmă 
justețea aserțiunii marelui istoric român. 

După 1991 la Marea Neagră au acces direct şase state: 
Rusia, Ucraina, România, Bulgaria, Turcia şi Georgia. Pentru 


1 Gh. I. Brătianu, Marea Neagră, vol. 1, Editura Meridiane, 


Bucureşti, 1988, p. 76. 


patru din ele - Ucraina, România, Bulgaria și Georgia — „calea 
pontică” reprezintă unicul acces maritim. Graţie Dunării, 
Marea Neagră reprezintă poarta spre apele Oceanului Mon- 
dial pentru încă alte trei ţări — Austria, Slovacia şi Ungaria. 
Și Republica Moldova, datorită Dunării maritime, cu care se 
mărgineşte pe o lungime de 0,8 km, e considerată o ţară rive- 
rană Mării Negre. De fapt Republica Moldova e un stat pontic 
nu doar în virtutea geografiei, ci şi a istoriei sale. Tot prin in- 
termediul Dunării la Marea Neagră mai au acces Germania, 
Serbia şi Muntenegru şi Croaţia. De asemenea Belarus, cea 
mai mare țară europeană fără un debuşeu maritim, are prin 
intermediul Niprului o deschidere la Marea Neagră. 

Chiar dacă nu putem aprecia Marea Neagra ca pe o mare 
regională a Mediteranei, ea face parte din bazinul acesteia, 
fiind şi sub aspect geologic o prelungire a fracturii meditera- 
neene. Cele două mari peninsule ale regiunii - Balcanică și 
Asia Mică - separă Marea Neagră de Marea Mediterană, iar 
marele istm caucazian o desparte de Marea Caspică. O altă 
peninsulă - Crimeea —, plasată chiar în centrul geografic al 
Mării Negre, împarte bazinul pontic în două părți aproape 
egale — occidentală și orientală. Tot Crimeea separă Marea 
Neagră şi Marea Azov, care e de fapt o mare regională a 
primeia. Suprafaţa Mării Negre este de 422,0 de mii km? 
(împreună cu Marea Azov are o suprafață de 458,0 mii km?). 
În comparaţie cu Mediterana, Marea Neagră este mult mai 
rece, iar salinitatea apei e aproape de doua ori mai mică. 
Acest fapt se datorează debitului enorm al marilor fluvii ce 
se varsă în Marea Neagră şi în special Dunării, Niprului, 
precum şi Donului — trei dintre cele mai mari fluvii ale 
Europei. În sens geopolitic, Marea Neagră formează îm- 

preună cu fluviile ce se varsă în ea un tot întreg inseparabil. 
Valoarea geopolitică şi geoeconomică a acestei mări a depins 
întotdeauna şi de marile cursuri de apă ce-i sunt tributare 
şi viceversa, valoarea geopolitică a acestor râuri a fost 
menţinută de cea a Mării Negre. În bună măsură, calitatea 
Mării Negre de placă turnantă a comerțului internaţional 
din epoca medievală, după cum o va numi Fernand Braudel 
în celebra sa carte Mediterana, s-a datorat rolului pe care 
l-au avut în comunicațiile internaţionale Dunărea, Niprul 
şi Donul. Iniţial rolul central în acest sens l-a avut Niprul, 
care în sec. VIII-XI servea ca pilon al legendarului drum 
comercial „din normani spre greci”, ce lega nordul Europei 
şi Imperiul Bizantin. Ulterior, în sec. XII-XIV rolul de frunte 
va reveni Donului, pentru posedarea estuarului căruia (unde 
lua sfârşit celebrul „drum al mătăsii”) vor lupta genovezii 
şi venețienii. Ceva mai târziu funcţia de cel mai „preţios” 
fluviu al spațiului pontic va reveni Dunării, controlul gurilor 
căreia a reprezentat în sec. XVIII-XX un capitol aparte al 
jocului de putere din zona Mării Negre. 

O altă ieșire maritimă din Marea Neagră, Bosforul 
Cimerian sau strâmtoarea Kerci, s-ar părea că este „falsă” 
şi fără valoare, căci dă într-un „impas”, Marea Azov. Însă 
din 1952 acest „impas” capătă o valoare geostrategică nouă 
graţie conectării prin canalul Volga - Don a Mării Caspice 
la Oceanul Mondial. Acest canal, construit din motive 
strategice, permite trecerea unor vase cu greutatea de 5000 
de tone, adică a unor nave maritime. În 1991, când trei 


2 E Braudel, La Mediteranee et le monde mediteraneen a l’époque 
de Philipe II, vol. I, Paris, Armand Colin, 1990, p.133 

state caspice, a căror unică ieşire maritimă este parcursul 
caspic — Kazahstanul, Turkmenistanul şi Azerbaidjanul -, 
vor accede la independenţă, „impasul cimerian” va căpăta 
o valoare adăugată în sens geopolitic şi geoeconomic. Neva- 
lorificat încă plenar, factorul „caspic” este deja conştientizat 
de geopoliticienii şi geoeconomiştii din Rusia şi Turcia şi 
poate reprezenta în viitorul apropiat unul din atuurile forte 
ale spațiului geopolitic pontic. 

Aici se impune şi clarificarea sintagmei „spaţiu pontic”. 
Întâi de toate e de aşteptat o explicaţie fizico-geografică. 
În acest sens avem un răspuns foarte precis, luând în con- 
siderare faptul că nu pot exista divergențe privind bazinul 
hidrografic al Mării Negre. Alte două definiţii ale spaţiului 
pontic ar fi ceva mai fluctuante în ce priveşte frontiera şi 
arbitrare ca și conţinut, dar ele creează adevărata imagine 
conceptuală a regiunii Mării Negre — spațiul pontic ca en- 
titate geoistorică şi ca ansa itic. 

Din punct de vedere[fizico-geografic, regiunea ponti- 
că cuprinde bazinul fluviilor ce se varsă în Marea Neagră 


(Dunărea, Nipru, Nistru, Kizil-lrmak etc.) şi în „anexa” 
sa — Marea Azov (Don, Kuban ş.a.). Dacă privim sub acest 
aspect, regiunea Mării Negre include integral sau în cea mai 
mare parte România, Republica Moldova, Bulgaria, Slovacia, 
Austria, Ungaria şi Ucraina, precum şi părți considerabile ale 
Turciei, Georgiei, Rusiei, Cehiei, Germaniei, Sloveniei, Croa- 
tiei, Bosniei şi Herțegovinei și Serbiei şi Muntenegrului. Astfel, 
Vitebsk şi Trapezund, Smolensk şi München - oraşe atât de 
diferite şi distanțate - se regăsesc în aceeaşi regiune hidrogra- 
fică. Dar toţi cei ce vorbesc despre regiunea Mării Negre în 
sens politic, istoric, economic sau cultural vor admite cu greu 

ideea că aici s-ar încadra Viena şi nu s-ar încadra Istanbulul, 
care în sens hidrografic aparține bazinului Mării Marmara. 
De aceea vom conveni de la bun început că delimitarea fizi- 
co-geografică nu va fi relevantă în prezentul studiu. 


(Sub aspect socio-geografie regiunea Mării Negre ar in- 


clude unele regiuni ce aparțin fizico-geografic altor bazine 
hidrografice, dar sub aspect politic, istoric, economic şi 
cultural se asociază cu regiunea pontică, şi ar exclude unele 
teritorii ce aparțin fizico-geografic spaţiului pontic, dar 
socio-geografic se încadrează în alte ansambluri regionale, 
cum e cazul Austriei sau al Republicii Belarus, bunăoară. În 
sens socio-geografic spaţiul pontic cuprinde mai curând Bal- 
canii (Croaţia, Bosnia şi Herţegovina, Serbia şi Muntenegru, 
Albania, Republica Macedonia, Grecia și Bulgaria) şi Cauca- 
zul (Georgia, Armenia şi Azerbaidjan), precum şi cele două 
state româneşti (România şi Republica Moldova), Turcia, 
Ucraina şi Rusia. Chiar și Ciprul, ţinând cont de specificul 
său geopolitic, ar putea fi inclus în acest ansamblu. Intere- 
sele economice şi politice ale celor 16 state menționate sunt 
în mare parte legate de spaţiul balcano-caucaziano-pontic, 
chiar dacă Rusia, Ucraina și Turcia au interese şi implicaţii 
geopolitice şi în alte zone ale lumii. 

O frontieră socio-geografică ţine cont mai ales de si- 
militudinile geoeconomice ale unei regiuni, de unitatea sa 
geoculturală şi geoistorică. Caucazul şi Balcanii, în pofida 
distanţei ce le separă, au mult mai multe trăsături comune 
decât Caucazul şi Asia Centrală, pe de o parte, şi Balcanii 
şi Apeninii, pe de altă parte, chiar dacă logica distanțelor 
ne-ar face să credem inversul. Aceste asemănări se datorează 
unor caracteristici spaţiale ce au determinat și similitudini 

de natură istorică și implicit culturală. În timp ce romanii, 
turcii şi ruşii au edificat unitatea politică pontică, armenii 
şi grecii au edificat-o la nivel spiritual; or, extremele spa- 
țiului pontic - Caucazul şi Balcanii, au fost leagănul celor 
mai vechi civilizaţii creştine ariene - armeană şi greacă. 
Ulterior armenii şi grecii vor fi şi un fel de liant al unei 
culturi materiale și spirituale comune, legând deopotrivă 
toate ținuturile pontice. Chiar după mai multe secole, pe 
oricare dintre țărmurile Mării Negre ne-am afla - la Balcik 
pe țărmul bulgar, la Sinope pe țărmul turc, la Pițunda pe 
țărmul georgian, sau la Feodosia pe țărmul ucrainean =, vom 
întâlni ceva comun: aceleaşi chipuri, cam aceleaşi haine, 
cam aceeași bucătărie, cam aceleași case, aceeași natură, 
urmele unei antichităţi elino-romane, urmele unui ev mediu 
bizantin şi turc, câte o bisericuță armeană sau greacă şi o 
modernitate întârziată şi crudă. 

priu-zis — a geopoliticii spaţiului pontic de după implozia 
Uniunii Sovietice — se mai impun câteva precizări, printre 
care şi conţinutul noțiunii de geopolitică. Trebuie să re- 
marcăm chiar de la început că termenul de geopolitică este 
utilizat foarte frecvent, dar, adevărata sa conotaţie fiind 
necunoscută, este folosit de cele mai multe ori neadecvat, 
în locul adjectivului „politic”. 

Termenul de geopolitică a fost introdus în circuit în 
anul 1899 de politologul suedez Rudolf Kjellen (1864-1922), 
deși părinte al geopoliticii este considerat geograful german 
Friedrich Ratzel (1844-1904). Cea mai simplă definiție a 
geopoliticii, ar fi: ştiinţa politică ce studiază influența fac- 
torului spaţial asupra politicului, pe când geografia politică, 

paronim cu care este frecvent confundată geopolitica, stu- 
diază tocmai inversul - influenţa factorului politic asupra 
spaţiului (formarea hărţii politice a lumii). 

Se cere demarcată şi frontiera dintre geopolitică şi o 
altă ştiinţă politică — teoria relaţiilor internaţionale —, or, 
frecvent, geopoliticii îi este atribuită tocmai o dimensiune 
de cercetare a politicii externe şi a relaţiilor internaționale. 
Realitatea e puţin diferită. Geopolitica studiază raportul 
spaţiu-politică în ansamblu, fără a distinge sau separa as- 
pectul vieţii politicii interne şi externe a unui stat. Geopoli- 
tica operează cu inconştientul din politic, cu ceea ce scapă 
înţelegerii, dacă nu se ţine cont de specificul tandemului 
spaţiu-timp în care s-a dezvoltat un stat. Geopolitica, me- 
taforic vorbind, este psihanaliza statului. La rândul său, 
teoria relațiilor internaţionale e preocupată doar de stu- 
dierea actorilor (stat, organizaţii internaționale, ideologie, 
religie, companii transnaţionale) și a factorilor (economic, 
politic, tehnologic, cultural și social) ce determină evoluţia 
sistemului relațiilor internaționale în ansamblu. 

O mare contribuţie la dezvoltarea științei geopolitice a 
avut-o geopoliticianul german Karl Haushofer (1869-1946). 
Împreună cu alți trei marcanți geopoliticieni germani — Otto 
Maul, Hermann Lautensach şi Erich Obst —, el a fondat cu- 
noscuta revistă de geopolitică „Zeitschrift fuer Geopolitik”, 
considerată și astăzi cea mai solidă publicaţie care a existat în 
acest domeniu. Fiind într-adevăr o ştiinţă cu precădere ger- 
mană, geopolitica a avut în perioada antebelică şi interbelică 
o seamă de reprezentanţi distinși şi în statele anglo-saxone. 
Aici merită menționate trei nume de referință - amiralul 
american Alfred Tayer Mahan (1840-1914), geograful englez 

Halford Mackinder (1861-1947) şi politologul america- 
no-olandez Nicholas John Spykman (1893-1943). 

În 1945, pionierii geopoliticii germane aveau un dublu 
coşmar — pe de o parte, catastrofa Germaniei, implicit a în- 
tregii tradiţii geopolitice de la Ratzel la Haushofer, pe de altă 
parte, Heartland-ul lui Mackinder se profila ca o realitate 
a lumii postbelice. Marele geopolitician britanic prevenea 
în lucrările sale interbelice că pericolul cel mai mare ar fi 
unirea sau alierea puterilor continentale măcinate întot- 
deauna de discordie (în primul rând era vorba de Germania 
şi URSS) şi constituirea unui spaţiu compact controlat de 
ele ce ar cuprinde regiunile interioare ale Eurasiei, teritoriu 
numit în geopolitică Heartland. Apărat de un puternic „zid 
montan”, secondat de deșert în Sud şi de impenetrabilul 
Ocean Arctic la Nord, acest spaţiu se învecinează cu toate 
punctele strategice ale Terei, el însuși fiind greu accesibil. 
„Cine stăpânește Europa de Est va stăpâni Heartland-ul, 
cine va stăpâni Heartland-ul va stăpâni «Insula Mondială», 
iar cine va stăpâni «Insula Mondială» va stăpâni lumea”, 

spunea Mackinder’. Clasicii geopoliticii germane sperau 
la un Heartland german, marea lor deziluzie, dar şi a occi- 
dentalilor, fiind Heartland-ul sovietic. 

După 1945„ansambluri geopolitice clădite timp de mi- 
lenii erau suprimate, iar vechi doctrine geopolitice treceau 
în analele istoriei. Se părea că proiectele geopolitice ale 
»Mitteleuropei” sau „Sferei marii co-prosperităţi asiatice” 
dispar pi pentru totdeauna, , sugrumate de marea realizare 


3 


citat după N.J.Spykman, The Geography of the Peace, Harcourt, 
Brace and Co, New York, 1944, p. 43. 

geopolitică sovietică. A fost însă necesar ceva mai puțin de 
o jumătate de secol pentru a suporta şocul succesiv al celei 
de-a doua conflagrații mondiale şi al războiului rece, ce 
înghețase pentru patru decenii pozițiile armistițiului din 
1945. Pentru acea parte a omenirii ce suporta dominația 
sovietică se deschidea o epocă istorică nouă. Se ştergeau 
ansambluri geopolitice artificiale şi se reconstituiau altele 
care, constrânse de dominaţia sovietică, păreau trecute 
pentru totdeauna în istorie. Aşa s-a întâmplat şi cu regiunea 
Mării Negre — arenă a unora dintre cele mai dramatice scene 
ale istoriei — care după un „antract” de jumătate de secol şi-a 
reluat firul multimilenarei epopei. 


„Şi în final, urmează să mai precizăm ce e înțelegem prin 


a me il i 
- geografic cu condiţii specifice pentru crearea unui climat 


politic propriu uhei regiuni. Acest climat ar putea fi in- 
fluențat de prezenţa sau absența unei mari puteri sau puteri 
regionale, de poziţia față de principalii poli de gravitație ai 
sistemului relaţiilor internaţionale (aspectul topopolitic), 
de harta demografică şi etno-confesională, de interdepen- 
dența economică regională, de izolarea sau larga deschidere 
a regiunii, cauzată de factori naturali cum ar fi configura- 
ţia ţării, dar şi de mari bariere interne: lanțuri muntoase, 
deşerturi, fluvii internaţionale, mări, adică de aspectele 
morfopolitic şi fiziopolitic. Un ansamblu geopolitic inclu- 
de state întregi, dar poate cuprinde şi părți ale unor state 
imense sau situate la frontiera unor ansambluri geopolitice, 
cum e cazul Rusiei şi al Ucrainei, ţări la care ne vom referi 
adesea în acest studiu. În acest caz statul rămâne, evident, 
politico-geografic un stat unitar, dar la nivel zonal percepţia 

priorităţilor geopolitice e diferită. De exemplu, Ucraina e 
un factor important al ansamblului geopolitic pontic, dar 
şi al celui central-european. La nivel de societate, la Odesa 
sau Sevastopol — geoeconomic, geoistoric, geostrategic şi 
geocultural — se va acorda prioritate vectorului pontic, se va 
pune accent pe identitatea pontică. În același timp la Lvov 
această filieră va fi neglijată, preponderență acordându-se 
sub toate aspectele vectorului central-european. 


—— Limitele bazinului hidrologic al Mării Negre (inclusiv al Mării Azov) 
———— Frontiere de stat 


PE AER ca O sit ei s 200000 
(Ănsamblui geopolitic balcano-caucaziano-ponti „al că- 
rui liant este Marea Neagră, are câteva caracteristici distinc- 
te, printre ele numărându-se marea densitate a conflictelor 


teritoriale ce au la bază un element etnic sau confesional, 
o aşezare strategică graţie prezenţei directe a UE și Rusiei 

„precum şi vecinătăţii cu două dintre cele mai importante 
- bazine de hidrocarburi din lume - cea din zona Golfului 
 Persicşi cea din jurul Mării Caspice. Apropierea de focarele 
„de tensiune din Orientul Apropiat şi Mijlociu dau o valoare 


adăugata acestei regiuni în contextul geopoliticii globale. 
Prin asta se şi explică sporirea interesului american față 
de regiunea Mării Negre, dar şi reanimarea unor prezenţe 
alogene demult uitate, cum ar fi cea a Franței şi Germa- 
niei. Referindu-se la acest aspect analistul politic Federico 
Bordonaro spunea că structura geopolitică a regiunii Mării 
Negre ar fi marcată la momentul de față de substituirea fostei 
influenţe ruseşti cu influența americană, care la rândul ei 
intră în competiţie cu ambițiile Franței şi Germaniei‘. 
Aceste aspecte şi reprezintă obiectul prezentei lucrări, 
care, ţinând cont de complexitatea şi multitudinea pro- 
blemelor, nu poate fi decât o privire generală, o analiză de 
ansamblu a mutaţiilor geopolitice din regiune de la destră- 
marea URSS încoace. Primele două capitole ale lucrării sunt 
axate pe problemele ce au rezultat în urma dezmembrării 
Uniunii Sovietice, dezmembrare soldată cu apariția unui 
vid temporar de putere, dar şi cu modificarea arhitecturii 
politico-geografice a regiunii. Apariţia unei importante 
puteri regionale (Ucraina) precum şi ascensiunea geopolitică 
a Turciei, care a utilizat vidul de putere creat în Caucaz și 
Balcani după dispariţia factorului sovietic, sunt şi ele re- 
zultate evidente ale marii catastrofe geopolitice. În ultimele 
trei capitole sunt analizate problemele cu care se confruntă 


+ Axa: noua Românie la Marea Neagră (coord. V. Roncea), 
București, Editura Ziua, 2005, p. 82. 

spaţiul pontic post-sovietic generate direct sau indirect de 
destrămarea Uniunii Sovietice: complexa situație geopoli- 
tică din Caucaz şi Balcani, precum şi analiza geopoliticii 
spaţiului românesc. 

Capitolul I 


FACTORUL RUS ȘI UCRAINEAN 
ÎN GEOPOLITICA PONTICĂ 
POST-SOVIETICĂ 


= Principala caracteristică a realităţilor politico-geo- 
grafice generate de implozia Uniunii Sovietice în bazinul 
Mării Negre o constituie dispariția unui dictator spaţial şi 
profilarea unui „mecanism” geopolitic de leadership tri- 
lateral: Rusia-Ucraina-Turcia. Dar noua hartă politică a 
spaţiului pontic pune cele trei protagoniste ale geopoliticii 
regionale în situații foarte diferite. E vorba de nivelul de 
pregătire al acestor ţări pentru a se orienta într-un sistem 
regional (foarte important pentru toate trei), având această 
configuraţie, adică de a dispune de o doctrină geopolitică 
adaptată la noile realități. 

Geopolitica se manifestă în două feluri — la nivel de 
„inconştient”, adică evenimentele politice sunt influența- 
te de realitățile spaţiale fără ca elita politică a statului să 
conştientizeze acest lucru; și la nivel de „conştient”, atunci 
când calitățile spațiale sunt mai mult sau mai puţin „sim- 
tite”, politica unei naţiuni adaptându-se la conjunctura 
spaţială, adică se constituie o doctrină geopolitică. Primul 
mod de abordare e caracteristic statelor noi, dar se poate 
manifesta şi în state cu tradiţie, care au trăit o catastrofă 

